Dagur B. Eggertsson, borgarstjóri, vill ekki svara því hvort hann ætli að segja skilið við borgarpólitíkina þegar Einar Þorsteinsson tekur við borgarstjórastólnum. Hann segist spenntur fyrir komandi kjörtímabili með nýjum meirihluta.
Dagur var meðal gesta í Vikulokum á Rás 1 í dag.Líkt og greint var frá við myndun nýs meirihluta í vikunni deila Dagur og Einar með sér borgarstjórastólnum á komandi kjörtímabili. Hann segir að ýmiss spennandi verkefni bíði á kjörtímabilinu.
Ég held að þetta sé svolítið spennandi leið allavega í þessu tilviki. Það er kannski byggt á þeirri reynslu sem ég hef fyrrihlutan og Einar tekur síðan við. Borgarpólitíkin er eins og önnur sveitarstjórnarpólitík er ekki einstaklingsíþrótt heldur hópgrein. Byggir mikið á samstarfi allra þeirra sem eru í meirihluta og allra í borgarstjórn.
Því hefur verið fleygt fram að Dagur muni færa sig yfir í landsmálin þegar Einar tekur við keflinu í lok næsta árs.
Það hefur oft verið rætt en ég hef aldrei tekið það skref vegna þess að borgarmálin eru bæði mjög mikilvæg. Þau eru spennandi og skemmtileg og skipta rosalega miklu máli ef við segjum eitthvað hátíðlegt, samkeppnishæfni landsins. Ef við horfum inn í framtíðina þurfum við að vera spennandi borg þar sem er eftirsóknarvert að búa.
Einhverjar svona framtíðarspeggulasjónir, eigum við ekki bara að geyma þær fyrir framtíðina. Þannig þú vilt ekki lýsa því yfir hér að þú æltir að klára þetta kjörtímabil í borgarstjórn.Það var nú bara að byrja.
Dagur B. Eggertsson, borgarstjóri vill ekki lýsa því yfir að hann ætli að hætta í borgarstjórn eftir kjörtímabilið. . 